ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa  7. septembra 2005 
								Materiál č.:15199/2005 
								K bodu.: 5

S T A N O V I S K O 

 k návrhu zákona, ktorým sa mení a dopĺňa zákon č. 610/2003 Z.z. o elektronických komunikáciách v znení neskorších predpisov

I

Návrh zákona, ktorým sa mení a dopĺňa zákon č. 610/2003 Z.z. o elektronických komunikáciách v znení neskorších predpisov, vypracovaný na základe Plánu legislatívnych úloh vlády SR, na  rokovanie Legislatívnej rady vlády SR predkladá minister dopravy, pôšt a telekomunikácií SR  Pavol Prokopovič.
II

Cieľom predkladanej novely zákona je zapracovanie pripomienok Európskej komisie k zákonu o elektronických komunikáciách, ako aj zapracovanie zmien, ktoré vyplynuli z praxe počas účinnosti zákona o elektronických komunikáciách od 1. januára 2004.
Predkladaný návrh zákona nezakladá nároky na štátny rozpočet a pracovné sily a nebude mať dopad na zamestnanosť a životné prostredie.

III

Legislatívna rada vlády SR návrh zákona prerokovala na svojom zasadnutí dňa 16. augusta 2005 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ pripomienky a odporúčania Legislatívnej rady vlády SR do návrhu zákona zapracoval (20  pripomienok) a odporúča vláde SR návrh zákona schváliť, avšak ešte s týmito pripomienkami:

K bodu 27
Uvádzaciu vetu upraviť takto: „V § 17 ods. 2 sa na konci vety pripájajú tieto slová :“.

K bodu 60
Uvádzaciu vetu upraviť takto: „V § 36 ods. 1 sa na konci pripájajú tieto vety:“.
V druhom riadku slovo „takého“ nahradiť slovom „takéto“.

K bodu 61
Uvádzaciu vetu upraviť takto: „§ 36 sa dopĺňa odsekom 6 ktorý znie:“.

K bodu 62
Uvádzaciu vetu upraviť takto: „V § 37 sa odsek 3 dopĺňa písmenom d) ktoré znie:“. 

V Bratislave 5. 9. 2005
Vypracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy